รู้จักอาการของโรค รู้ว่าเมื่อไหร่ควรไปพบแพทย์หากมีอาการแสบร้อนกลางอก
อาการที่มักจะเกิดทั่วไปของการแสบร้อนกลางอกก็คือ มีความรู้สึกแสบร้อนในลำคอ และ/หรือในอก แต่อาจมีอาการอื่น ๆ ร่วมด้วย เช่น เรอบ่อยขึ้น คลื่นไส้ หรืออาเจียน ลองสำรวจอาการและจดบันทึกไว้สัก 2-3 สัปดาห์เพื่อสังเกตว่าอาการที่เกิดแต่ละครั้งเป็นอย่างไร ระดับความรุนแรงของความเจ็บปวดสามารถบ่งชี้ได้ว่ามีอาการที่น่าเป็นห่วงมากกว่าแค่กรดไหลย้อนหรือไม่ ตัวอย่างเช่น อาการหัวใจวาย (กล้ามเนื้อหัวใจตาย) อาจรู้สึกเหมือนมีอาการแสบร้อนกลางอกอย่างรุนแรง ถ้าคุณยังไม่แน่ใจว่าอาการที่เป็นอยู่นั้นควรไปพบแพทย์หรือไม่ ลองสำรวจตัวเองจากคำถามต่อไปนี้   มีอาการเจ็บแบบไม่รุนแรง หรือเจ็บแปลบ ๆ ถ้าเจ็บแบบไม่รุนแรงอาจเป็นแค่อาการแสบร้อนกลางอก แต่ถ้าเจ็บแปลบ ๆ ควรรีบไปพบแพทย์ เจ็บตลอดเวลา หรือเจ็บเป็นพัก ๆ ถ้าเป็น ๆ หาย ๆ อาจเป็นแค่อาการแสบร้อนกลางอก แต่ถ้าเป็นตลอด ควรรีบไปพบแพทย์   เจ็บอยู่ที่เดียว หรือลามไปยังส่วนอื่น ๆ ของร่างกายด้วย เช่น ไหล่ หรือขากรรไกรล่าง ถ้าคุณมีอาการหายใจลำบาก เวียนศีรษะ และเหงื่อออกมาก และหากเจ็บลามไปยังไหล่ แขน หลัง คอ หรือขากรรไกร ให้โทรเรียกรถพยาบาลหรือไปโรงพยาบาลทันที คุณอาจจะหัวใจวายได้ ยาบางตัวอาจทำให้มีอาการกรดไหลย้อนหรือแสบร้อนกลางอกได้ ถ้าคุณมีอาการบ่อยและต่อเนื่อง และสงสัยว่าเกิดจากการกินยา ลองปรึกษาแพทย์เรื่องการเปลี่ยนยา ห้ามหยุดกินยาที่แพทย์สั่งโดยไม่ปรึกษาแพทย์ก่อน ยาบางชนิดที่ทำให้เกิดอาการแสบร้อนกลางอกได้ เช่น    ยารักษาโรคซึมเศร้า ยาระงับอาการวิตกกังวล ยาปฏิชีวนะ ยาลดความดันโลหิตสูง ยาขยายหลอดเลือดไนโตรกลีเซอรีน ยารักษาโรคกระดูกพรุน ยาบรรเทาปวด ถ้ามีอาการแสบร้อนกลางอกเป็นบางครั้งคราว และหายได้เองภายในระยะเวลาสั้น ๆ ก็ไม่จำเป็นต้องไปพบแพทย์ แต่ถ้าคุณมีอาการแสบร้อนกลางอกสัปดาห์ละหลายครั้ง ติดต่อกันเกินสองสัปดาห์ ควรไปให้แพทย์ตรวจเพื่อหาสาเหตุและรับการรักษา โรคที่อาจทำให้เกิดอาการแสบร้อนกลางอกอย่างรุนแรงหรือเรื้อรัง ได้แก่   โรคหลอดอาหารอักเสบ โรคนี้อาจทำให้มีเลือดออกเวลาไอหรืออาเจียน และในอุจจาระ แผลในหลอดอาหาร มีลักษณะเป็นแผลเปิดบริเวณเยื่อบุหลอดอาหาร อาจเกิดจากการที่เป็นกรดไหลย้อนซ้ำ ๆ ซึ่งแผลนี้จะทำให้รู้สึกเจ็บแบบเวลาแสบร้อนกลางอก ภาวะหลอดอาหารตีบ จะทำให้กลืนอาหารลำบาก และหายใจลำบากหรือมีเสียงหวีดด้วย ในกรณีนี้ คุณอาจมีอาการเจ็บหน้าอก เจ็บคอ เสียงแหบ หลั่งน้ำลายมาก มีความรู้สึกเหมือนมีก้อนอยู่ในลำคอ และไซนัสอักเสบ ภาวะหลอดอาหารอักเสบเรื้อรัง การเกิดอาการแสบร้อนกลางอกอย่างต่อเนื่องจะไปเพิ่มความเสี่ยงจะที่เกิดภาวะหลอดอาหารอักเสบเรื้อรัง ภาวะนี้เป็นการเจริญของเซลล์ที่มีความผิดปกติซึ่งอาจกลายเป็นมะเร็งหลอดอาหารได้ หากแพทย์วินิจฉัยพบว่าเป็นภาวะนี้ คุณจะต้องรับการตรวจโดยส่องกล้องทุก ๆ 2-3 ปี เพื่อให้แน่ใจว่ามันยังไม่กลายเป็นมะเร็ง   แผลในกระเพาะอาหาร จะเป็นแผลเปิดที่ทำให้เจ็บอยู่ในเยื่อบุกระเพาะอาหาร หรือบริเวณลำไส้เล็กส่วนต้นที่เรียกว่าดูโอดีนัม   โรคกระเพาะอาหารอักเสบ เป็นการอักเสบบริเวณเยื่อบุกระเพาะอาหาร   โรคติดเชื้อจากแบคทีเรียเอช ไพโลไร (H. Pylori) เป็นการติดเชื้อในกระเพาะอาหารซึ่งเกิดจากเชื้อแบคทีเรียเฮลิโคแบคเตอร์ ไพโลไร รักษาได้โดยใช้ยาปฏิชีวนะ สำหรับคนส่วนใหญ่ อาการแสบร้อนกลางอกเป็นสิ่งที่น่ารำคาญใจ แต่ไม่ได้รบกวนการใช้ชีวิตประจำวัน ถ้าคุณรู้สึกว่าอาการของคุณกำลังรบกวนการใช้ชีวิตหรือเกิดขึ้นเป็นประจำทุกวัน คุณควรไปปรึกษาแพทย์ การไอเรื้อรังอาจบอกได้ว่าคุณมีอาการแสบร้อนกลางอกและกรดไหลย้อน ถ้าคุณมีอาการไอนานสองสัปดาห์หรือมากกว่านั้น ควรไปพบแพทย์ คุณอาจต้องรีบไปตั้งแน่เนิ่น ๆ โดยเฉพาะหากมีอาการหายใจลำบาก หรือหายใจมีเสียงหวีดร่วมด้วย ถ้าคุณซื้อยากินเองเพื่อรักษาอาการแสบร้อนกลางอกเป็นประจำนานเกิน 2-3 สัปดาห์ ควรปรึกษาแพทย์อย่างเร็วที่สุด อาจต้องให้แพทย์สั่งจ่ายยาที่แรงขึ้น และควรให้แพทย์หาสาเหตุว่าทำไมถึงไม่ดีขึ้นสักที การรวมตัวกันของฮอร์โมนและความดันในกระเพาะอาจทำให้หญิงบางรายมีอาการแสบร้อนกลางอกได้ การมีอาการนี้ในระหว่างตั้งครรภ์มักจะเกิดในช่วงไตรมาสที่สาม (เดือนที่ 7-9) ถ้าคุณกำลังตั้งครรภ์และประสบปัญหาจากอาการแสบร้อนกลางอกอย่างรุนแรง ควรรีบปรึกษาแพทย์ แต่ถ้าเป็นไม่หนักและเป็นบางครั้งคราว ก็มีวิธีเล็ก ๆ น้อย ๆ ที่คุณสามารถทำได้เพื่อป้องกันอาการนี้   กินอาหารมื้อเล็ก 5-6 มื้อต่อวัน แทนที่จะเป็น 3 มื้อใหญ่ กินเสร็จแล้วควรรออย่างน้อยหนึ่งชั่วโมงก่อนจะนอนลง หลีกเลี่ยงการกินของเผ็ด ของทอด และของมัน ๆ ถ้าคุณเริ่มมีปัญหากลืนลำบาก หรือกลืนแล้วเจ็บคอ นั่นอาจเป็นสัญญาณบอกว่าหลอดอาหารของคุณเป็นแผล (มักจะเกิดจากกรดในกระเพาะอาหารที่ไหลย้อนขึ้นมาสู่หลอดอาหาร) ถ้าคุณมีปัญหาในการกลืน ควรรีบไปพบแพทย์โดยเร็ว การกลืนลำบากจะทำให้เสี่ยงที่จะสำลักได้ การอาเจียนก็อาจเป็นตัวบ่งบอกว่าคุณต้องรีบไปพบแพทย์ ถ้าคุณอาเจียนและมีอาการแสบร้อนกลางอกด้วย นั่นอาจเป็นเพราะกรดไหลย้อน แม้ว่าจะอาเจียนออกมาแค่นิดเดียว หรือแค่เรอเอาอาหารขึ้นมา คุณก็ควรปรึกษาแพทย์เช่นกัน  ควรไปพบแพทย์ทันทีหรือไปห้องฉุกเฉินโรงพยาบาล หากอาเจียนอย่างรุนแรง หรือมีเลือดปน หรือมีอาการเจ็บหน้าอกหลังจากอาเจียน การที่น้ำหนักลดเป็นเรื่องดีหากคุณกำลังอยู่ในช่วงควบคุมอาหารและออกกำลังกาย แต่ถ้าหากน้ำหนักคุณลดเองโดยไม่ได้ตั้งใจ นั่นอาจเป็นปัญหาได้ การที่น้ำหนักลดโดยไม่ทราบสาเหตุ หรือมีอาการเบื่ออาหารร่วมกับแสบร้อนกลางอก อาจบ่งชี้ได้ว่าคุณเป็นโรคกรดไหลย้อน ซึ่งต้องเข้ารับการรักษา ถ้าน้ำหนักตัวคุณลดลงมากและมีอาการแสบร้อนกลางอกด้วย ควรรีบไปพบแพทย์
สังเกตอาการ. เปรียบเทียบความรุนแรงของอาการที่เกิดปัจจุบันกับครั้งก่อนหน้า. ลองคิดดูว่ามียาตัวใดที่เป็นสาเหตุของอาการแสบร้อนกลางอกหรือเปล่า. สังเกตระยะเวลาและความถี่ของอาการ. ปรึกษาแพทย์หากอาการนี้ไปรบกวนชีวิตประจำวันของคุณ. ไปพบแพทย์หากมีอาการไอเรื้อรังร่วมกับแสบร้อนกลางอก. ไปพบแพทย์หากคุณรักษาอาการนี้เองด้วยการกินยาลดกรดเป็นเวลานาน. การตั้งครรภ์อาจเป็นสาเหตุของอาการแสบร้อนกลางอก. สังเกตตัวเองว่ามีปัญหาในการกลืนอาหารหรือไม่. สังเกตตัวเองว่าได้อาเจียนบ้างหรือไม่. ลองคิดดูว่าน้ำหนักคุณได้ลดลงมากอย่างไม่ทราบสาเหตุหรือไม่.
https://www.wikihow.com/Know-when-to-Seek-Medical-Attention-for-Heartburn https://www.wikihow.com/Know-when-to-Seek-Medical-Attention-for-Heartburn
Identifying Your Symptoms Knowing When to See a Doctor for Heartburn